
ΔΕΛΤΙΟ ΤΥΠΟΥ  
Έκθεση φωτογραφίας με θέμα "Θαλασσογραφίες" διοργανώνουν η ΟΙΚΙΠΑ και η ΚΟΙΝΟ_ΤΟΠΙΑ στα Ψηλαλώνια την παραμονή της Πρωτομαγιάς
Φωτογραφίες από θαλασσινά τοπία και Ελληνικές ακτές θα εκτεθούν στα Ψηλαλώνια τη Δευτέρα 30 Απριλίου στα πλαίσια των εκδηλώσεων για το γιορτασμό της Πρωτομαγιάς. Η έκθεση φωτογραφίας συνδιοργανώνεται από τις εθελοντικές Μη Κυβερνητικές Οργανώσεις «Οικολογική Κίνηση Πάτρας» και «ΚΟΙΝΟ_ΤΟΠΙΑ» Εταιρεία Κοινωνικής Δράσης και Πολιτισμού με την υποστήριξη του Πολιτιστικού Οργανισμού του Δήμου της Πάτρας και χορηγό το Studio φωτογραφίας Sinis.

Οι 150 φωτογραφίες επελέγησαν ανάμεσα από 682 που κατετέθησαν από 71 συμμετέχοντες. Η επιλογή έγινε με σύνθετα κριτήρια όπως αισθητικής, διαφορετικότητας, αντιπροσωπευτικότητας κ.α. από επιτροπή που είχε συσταθεί από τους διοργανωτές αποτελούμενη από τους: Ανδρέα Μιχαλόπουλο φωτογράφο, Οδυσσέα Ξεριζωτή μέλος της Φωτογραφικής Λέσχης Πάτρας ‘‘Ηδύφως’’, Γιώργο Καλλίνικο και Καρολίν Αρβανίτη εκπροσώπους της ΟΙΚΙΠΑ και τη Βάσω Μαρτίνη εκπρόσωπο της ΚΟΙΝΟ_ΤΟΠΙΑΣ. 


Η έκθεση διοργανώνεται για 3η συνεχόμενη χρονιά παράλληλα με τις καθιερωμένες εορταστικές εκδηλώσεις του Δήμου για την Πρωτομαγιά, στις οποίες παίρνουν μέρος κάθε χρόνο χιλιάδες συμπολίτες μας. Σκοπός της έκθεσης είναι να παρουσιαστεί η ομορφιά των Ελληνικών ακτών και της θάλασσας και να καταδειχθεί η ανάγκη προστασίας τους.

Στην έκθεση συμμετέχουν με φωτογραφίες τους οι παρακάτω ερασιτέχνες φωτογράφοι:

Ακτύπη Κωνσταντίνα, Αρβανίτη Καρολίν, Αρβανιτοπούλου Μαρί, Βάθη Γιώτα, Βάινος Νίκος, Βελογιάννης Μάνθος, Βλάχος Γιάννης, Βογιατζής Νίκος, Γεωργόπουλος Νεκτάριος, Γεωργοπούλου Μαρία, Γιώτη Αντιγόνη, Δημοπούλου Ελένη, Διακουμίδου Στάσια, Ζήση Κωνσταντίνα, Θανοπούλου Αθηνά, Θωμάς Δ, Καμίτσου Μαρία, Καμίτσου Χάρις–Αθηνά, Καούρη Παρασκευή, Κανέλλης Γιώργος, Καρώνης Παναγιώτης, Κατσαντώνης Γιώργος, Καφρίτσα Φρειδερίκη, Κλαουδάτος Παναγιώτης, Κοπανάς Ιωάννης, Κοτσάνης Θωμάς, Κουτρούμπας Θωμάς, Λεβιθόπουλος Παναγιώτης, Λεπενιώτης Κώστας, Μαμάσης Διονύσης, Μαρτίνη Βάσω, Μαρτίνης Σπύρος, Μαστρόκαλος Κώστας, Μαστρόκαλου Φιορέλα, Μιχαλόπουλος Ανδρέας, Μπούνια Γεωργία, Ξεριζωτής Οδυσσέας, Πανίτσα Εύα, Παπαγεωργοπούλου Χρυσάνθη, Παπαγιαννούλη Ναντίνα, Παπαδιαμαντοπούλου Μυρσίνη, Παπαδοπούλου Ελ., Παπαθεοδώρου Σπύρος, Παπαιωάννου Αντιγόνη, Παπαιωάννου Βασίλης, Παπανικολάου Όλγα, Παππά Σοφία, Παππάς Βασίλης, Ράγκος Φοίβος, Ραυτόγιαννης Ηλίας, Ρηγοπούλου Φανή, Σαρχώσης Δημήτριος, Σίνης Κώστας, Σουρής Χαράλαμπος, Σπανού Ολυμπία, Σουπιώνη Μάγδα, Σουπιώνης Γεράσιμος, Σπηλιόπουλος Γιώργος, Σπηλιοπούλου Μαρία–Νεφέλη, Σπηλιώτης Ανδρέας, Στανίδη Ασημένια, Στεφανόπουλος Παναγιώτης, Τζάκη Διονυσία, Τουλιάτος Παναγιώτης, Τουλιάτος Παύλος, Χατζής Κωνσταντίνος, Υφαντής Νίκος, Φύτας Βασίλης, Χαλούλος Παναγιώτης, Χριστοδουλόπουλος Δημήτριος, Χρονοπούλου Νίκη. 

